**Kamarudeen Usman** (s. 11. toukokuuta 1987 Auchi, Nigeria) on nigerialais-yhdysvaltalainen välisarjan vapaaottelija ja entinen vapaapainija. Hän oli UFC:n välisarjan mestari maaliskuusta 2019 aina elokuuhun 2022.

Alkuvuodet
----------

Usman syntyi Nigeriassa kolmilapsiseen perheeseen. Hänen isä palveli Nigerian armeijassa ja äiti oli opettaja. Hänen veljistä Kashetu valmistui lääkäriksi ja Mohammed on raskaansarjan vapaaottelija. Usman kasvoi alkuvuodet äitinsä ja kahden veljensä kanssa, kunnes heidän isä, joka työskenteli farmaseuttina toi perheensä Dallasiin Usmanin ollessa 8-vuotias.

Paini
-----

Usman kävi Arlingtonissa Bowie High Schoolia, jossa hän aloitti painin toisena lukuvuotena. Usman sai tuolloin lempinimekseen "Marty", kun hänen valmentajallaan oli vaikeuksia lausua Usmanin oikeaa nimeä Kamarudeen. Hänen painitilastoksi jäi 53–3 ja sijoittui muun muassa kolmanneksi Texasin osavaltion mestaruuskisoissa. Usman paini myös yhden lukuvuoden Jon Jonesin kanssa samassa kansallisessa turnauksessa.

Siirryttyään opiskelemaan collegeen, Usman paini yhden vuoden Iowan William Pennin yliopistossa. Hän eteni NAIA:n kansallisen turnauksen karsinnoista, mutta ei päässyt osallistumaan turnaukseen lumimyrskyn vuoksi. Tietämättään puolet Usmanin joukkueesta ja päävalmentaja olivat lähteneet aiemmin kohti turnausta. Hän turhautui tilanteesta ja siirtyi Nebraskan yliopistoon. Usman eteni jokaisena kolmena vuotena kolmen parhaanjoukkoon ja kahdesti kansallisissa kisoissa loppuottelussa. Hänestä tuli myös 2010 NCAA 2. divisionan kansallinen mestari 79-kiloisten sarjassa. Usman päätti kautensa tilastolla 44–1, ottaen 30 peräkkäistä voittoa.

Yliopiston jälkeen Usman siirtyi vapaapainiin ja harjoitteli Yhdysvaltain olympialaisharjoituskeskuksessa. Hänen tavotteena oli päästä vuoden 2012 kesäolympialaisiin. Usmanin tavote jäi, kun hän kärsi loukkaantumisista, eikä onnistunut pääsemään Yhdysvaltain olympiakarsintoja läpi. Maalis-huhtikuun vaihteessa käydyissä karsinnoissa Usman voitti yhden ottelun kolmesta. Olympia tavotteen epäonnistuttua Usman keskitti mielenkiintonsa vapaaotteluun.

Vapaaottelu
-----------

Usman siirtyi vapaaottelun pariin ja kävi ensimmäisen ammattilaisottelunsa 30. marraskuuta 2012 David Gloveria vastaan, jonka hän voitti teknisellä tyrmäyksellä toisen erän lopussa. Usman otteli tämän jälkeen vielä kahdesti vuoden 2013 aikana. Ensin toukokuussa Usman koki uransa ensimmäisen tappion Jose Caceresille takakuristuksella. Joulukuussa hän voitti Rashid Abdullahin teknisellä tyrmäyksellä ensimmäisessä erässä.

### Legacy FC (2014)

Usman teki kolmen ottelun jälkeen sopimuksen Legacy FC:n kanssa 2014. Hän kohtasi ensimmäisessä ottelussaan tammikuussa Steven Rodriguezin, jonka Usman voitti teknisellä tyrmäyksellä ensimmäisen erän alussa. Huhtikuussa hän voitti Lenny Lovoton myös teknisellä tyrmäyksellä, tällä kertaa kolmannessa erässä. Usman kohtasi vielä heinäkuussa WEC:n kevytsarjan mestaruudesta otelleen Marcus Hicksin. Hän voitti kamppailun edellisten ottelujen tapaan teknisellä tyrmäyksellä.

### Ultimate Fighter (2015)

Helmikuussa 2015 Usmanin ilmoitettiin olevan mukana tosi-tv-sarjassa Ultimate Fighter, joka etsii uusia ottelijoita UFC:n välisarjaan.

Usman kuului Blackzilians joukkueeseen, jossa hän oli harjoitellut vuodesta 2011 lähtien. Hän kohtasi ensimmäisenä American Top Team joukkueen Michael Gravesin, jonka Usman voitti tuomariäänin. Välierissä hän kohtasi entisen WSOF:n välisarjan mestarin Steve Carlin, jonka Usman voitti myös tuomariäänin ja eteni loppuotteluun.

Usman kohtasi Hayder Hassan 12. heinäkuuta 2015 välisarjan turnauksen loppuottelussa. Hän voitti mestaruuden käsitriangelikuristuksella toisen erän alussa ja sai palkkioksi kuusiotteluisen sopimuksen UFC:hen. Usman palkittiin myös illan suoritus bonuksella voitostaan.

### UFC (2015–)

Usman otteli ensimmäisen UFC-ottelunsa Leon Edwardsia vastaan joulukuussa 2015, jonka hän voitti tuomariäänin (29–28, 30–27, 29–28).

Usman otteli kahdesti vuonna 2016, joista ensimmäinen ottelu käytiin heinäkuussa. Hän kohtasi Alexander Jakovlevin, jonka Usman voitti tuomariäänin (30–25, 30–25, 30–25) painivoittoisessa ottelussa. Jakovleviltä vähennettiin myös piste rikottuaan sääntöjä tarttumalla häkistä kiinni. Marraskuussa Usman kohtasi Warlley Alvesin, joka oli voittanut Brasilian Ultimate Fighter turnauksen keskisarjan 2014. Usman voitti ottelun tuomariäänin (29–27, 30–26, 29–28).

Usman jatkoi edellisen vuoden tapaan ottelemalla kahdesti vuoden 2017 aikana. Huhtikuussa hän kohtasi *UFC 210* -tapahtumassa entisen KOTC:n keskisarjan mestarin Sean Stricklandin. Usman voitti ottelun tuomariäänin (30–27, 30–26, 30–26). Syyskuussa hän kohtasi kaksinkertaisen jujutsun maailmanmestarin Sérgio Moraesin, joka oli otellut seitsemän ottelua peräkkäin tappioitta. Kaksikon oli tarkoitus kohdata aiemmin toukokuussa 2016, mutta Usman joutui jättämään ottelun väliin loukkaantumisen vuoksi. Ottelu käytiin *UFC Fight Night: Rockhold vs. Branch* -tapahtumassa, jossa Usman otteli ensimmäistä kertaa UFC:ssä pääkortilla. Hän voitti ottelun tyrmäyksellä ensimmäisen erän puolessavälissä.

Usmanin oli tarkoitus otella vielä joulukuussa 2017 Emil Weber Meekiä vastaan, mutta Meekin viisumiongelmien vuoksi ottelu siirrettiin tammikuulle 2018. Usman voitti painivoittoisen ottelun tuomariäänin (30–27, 30–27, 30–27). Toukokuussa Usmanin oli tarkoitus kohdata Chilessä Santiago Ponzinibbio, joka ilmoitti kuukautta ennen ottelua jättävänsä ottelun väliin loukkaantumisen vuoksi. Usman sai tilalle entisen keski- ja välisarjan mestaruudesta otelleen Demian Maian. *UFC Fight Night: Maia vs. Usman* -tapahtumassa käyty ottelu oli samalla ensimmäinen kerta, jossa hän oli illan pääotteluna. Usman voitti kamppailun tuomariäänin (50–45, 49–46, 49–46). Marraskuussa hän kohtasi vielä entisen UFC:n kevytsarjan mestarin Rafael dos Anjosin, joka oli hävinnyt edellisessä ottelussaan tilapäisen välisarjan mestaruusottelun Colby Covingtonille. Usman otteli toista kertaa illan pääotteluna, kun kamppailu käytiin *The Ultimate Fighter: Heavy Hitters Finale* -tapahtumassa. Hän voitti dos Anjosin tuomariäänin (50–43, 49–45, 48–47) ja sai palkinnoksi myös illan suoritus bonuksen.

#### Välisarjan mestaruus (2019–)

Usman sai yhdeksän ottelun voittoputken jälkeen tilaisuuden otella UFC:n välisarjan mestaruudesta hallitsevaa mestaria Tyron Woodleyta vastaan. Woodley puolestaan oli puolustamassa mestaruuttaan viidettä kertaa. Ottelu käytiin 2. maaliskuuta 2019 *UFC 235* -tapahtumassa, jossa Usman voitti mestaruuden selkeästi tuomariäänin (50–44, 50–44, 50–45). Hänestä tuli samalla ensimmäinen nigerialainen UFC-mestari.

Usman puolusti ensimmäistä kertaa mestaruuttaan 14. joulukuuta 2019 entistä tilapäistä välisarjan mestaria Colby Covingtonia vastaan. Kamppailu käytiin *UFC 245* -tapahtumassa, joka oli kahden painitaustaisen ottelijan sijaan pääosin pystyottelua. Usman onnistui pudottamaan Covingtonin mattoon kahdesti, ennen kuin voitti ottelun viidennessä erässä teknisellä tyrmäyksellä. Ottelu palkittiin myös illan kamppailu bonuksella.

Usmanin oli määrä puolustaa toista kertaa mestaruuttaan Gilbert Burnsin vastaan 12. heinäkuuta 2020, mutta koronaviruspandemian aikana Burnsin todettiin saaneen koronan ja kaksikon välinen kamppailu peruttiin. Jorge Masvidal ilmoitti 5. heinäkuuta ottelevansa Burnsin tilalla mestaruudesta lyhyellä varoitusajalla *UFC 251* -tapahtumassa. Usman hallitsi ottelua pääosin sidontaotteilla ja voitti ottelun tuomariäänin (50–45, 50–45, 49–46). Ottelu oli myös menestys pay-per-view ostoissa Yhdysvalloissa tuottaen 1,3 miljoonaa dollaria, joka oli enemmän sitten *UFC 229* -tapahtumaa lokakuussa 2018.

Usmanin kolmas kerta puolustaa mestaruutta oli tarkoitus tapahtua joulukuussa 2020, mutta hän kertoi tarvitsevansa lisäaikaa toipumiseen vammoistaan. Mestaruusottelu siirrettiin helmikuun 13. päivälle 2021, jolloin hän kohtasi Gilbert Burns. Kaksikon oli tarkoitus otella edellisvuoden heinäkuussa. Ottelu käytiin *UFC 258* -tapahtumassa, jossa Usman voitti kamppailun teknisellä tyrmäyksellä kolmannen erän alussa. Voiton myötä Usman rikkoi Georges St-Pierren välisarjan voittoputken. Usman palkittiin myös illan suoritus bonuksella.

Saavutukset
-----------

### Paini

National Collegiate Athletic Association
* NCAA 2. divisionan kansallinen mestaruus (174 lbs, 2010)
* NCAA 2. divisionan All-American (174 lbs, 2008, 2009, 2010)

National Association of Intercollegiate Athletics
* NAIA kansalliset karsinnat (165 lbs, 2007)

University Interscholastic League
* UIL All-State out of Bowie High School (145 lbs, 2005)

### Vapaaottelu

UFC
* Välisarjan mestaruus (kerran, puolustanut kolmesti)
	+ Ensimmäinen nigerialaissyntyinen mestari
* Illan suoritus (kolmesti, vs. Hayder Hassan, Rafael dos Anjos, Gilbert Burns)
* Illan kamppailu (kerran, vs. Colby Covington)
* Myöhäisin lopetus välisarjan historiassa (kerran, vs. Colby Covington)
* Myöhäisin tyrmäys mestaruusottelussa (kerran, vs. Colby Covington)
* Eniten peräkkäisiä voittoja välisarjassa (13)

Lähteet
-------

1. ↑  Kamaru Usman *MMA-Core* Viitattu 16.4.2021 (englanniksi)
2. ↑  A Morality Play for Our Time: Usman vs. Covington Is More Than Mere Grudge Match *bleacherreport.com* 11.12.2019 Viitattu 16.4.2021 (englanniksi)
3. ↑  Being the backup fighter: Inside Kamaru Usman's UFC 228 weight cut *espn.com* 12.9.2018 Viitattu 16.4.2021 (englanniksi)
4. ↑  "Kamaru Usman: Building The Beast (Feat. Jon Jones, Rashad Evans, Mom & Dad) *flocombat.com* 6.3.2019 Viitattu 17.4.2021 (englanniksi)
5. ↑  2010 Div II Wrestling Championships Brackets" (PDF) (Arkistoitu – Internet Archive) *National Wrestling Coaches Association* Viitattu 17.4.2021 (englanniksi)
6. ↑  Match of the Day Kamaru Usman Pat Downey *teamusa.org* 10.7.2020 Viitattu 17.4.2021 (englanniksi)
7. ↑  honor Respect Discipline Kamaru Usman's Code *muscleandfitness.com* Viitattu 17.4.2021 (englanniksi)
8. ↑  TUF 21 features American Top Team vs. Blackzilians with $500K on the line *mmafighting.com* 28.2.2015 Viitattu 17.4.2021 (englanniksi)
9. ↑  Episode No. 1 recap: 'The Ultimate Fighter 21: ATT vs. Blackzilians' *mmajunkie.usatoday.com* 22.4.2015 Viitattu 17.4.2021 (englanniksi)
10. ↑  Episode No. 9 recap: 'The Ultimate Fighter 21: ATT vs. Blackzilians' *mmajunkie.usatoday.com* 17.6.2015 Viitattu 17.4.2021 (englanniksi)
11. ↑  TUF 21 Finale results: Kamaru Usman taps Hayder Hassan to win 'TUF 21' crown *mmajunkie.usatoday.com* 12.7.2015 Viitattu 17.4.2021 (englanniksi)
12. ↑  'TUF 21' Finale Bonuses Thompson, Usman, Masvidal, Samman Nab 3650K *sherdog.com* 12.7.2021 Viitattu 17.4.2021 (englanniksi)
13. ↑  UFC on FOX 17 results: Kamaru Usman grinds out Leon Edwards *mmajunkie.usatoday.com* 19.12.2015 Viitattu 17.4.2021 (englanniksi)
14. ↑  UFC on FOX 20 results: Kamaru Usman dominates Alexander Yakovlev in grappling heavy affair *mmajunkie.usatoday.com* 23.7.2016 Viitattu 17.4.2021 (englanniksi)
15. ↑  UFC Fight Night 100 results: Kamaru Usman dominates Warlley Alves for wide decision win *mmajunkie.usatoday.com* 19.11.2016 Viitattu 17.4.2021 (englanniksi)
16. ↑  UFC 210 results: Kamaru Usman dominates Sean Strickland, still perfect in UFC *mmajunkie.usatoday.com* 8.4.2017 Viitattu 17.4.2021 (englanniksi)
17. ↑  UFC-Pittsburgh results: Kamaru Usman right hand proves problematic for Sergio Moraes *mmajunkie.usatoday.com* 16.9.2017 Viitattu 17.4.2021 (englanniksi)
18. ↑  UFC Fight Night 124 results: Kamaru Usman outwrestles Emil Meek to stay perfect in UFC *mmajunkie.usatoday.com* 14.1.2018 Viitattu 17.4.2021 (englanniksi)
19. ↑  UFC Fight Night 129 results: Kamaru Usman denies Demian Maia takedowns, cruises to decision win *mmajunkie.usatoday.com* 20.5.2018 Viitattu 17.4.2021 (englanniksi)
20. ↑  TUF 28 Finale bonuses: Joseph Benavidez’s TKO victory leads $50K winners *mmamania.com* 1.12.2018 Viitattu 17.4.2021 (englanniksi)
21. ↑  UFC 235 results: Kamaru Usman blanks Tyron Woodley, takes belt in one-sided affair *mmajunkie.usatoday.com* 3.3.2019 Viitattu 17.4.2021 (englanniksi)
22. ↑  Colby Covington on why he didn't wrestle Kamaru Usman: 'I was beating him up so easily standing' *mmajunkie.usatoday.com* 20.2.2020 Viitattu 17.4.2021 (englanniksi)
23. ↑  Kamaru Usman wins slugfest vs. Colby Covington with 5th-round TKO *espn.com* 15.12.2019 Viitattu 17.4.2021 (englanniksi)
24. ↑  UFC 245 Bonuses, Live Gate, & Attendance Revealed *mmanews.com* 15.12.2019 Viitattu 17.4.2021 (englanniksi)
25. ↑  Kamaru Usman opens as 3-1 favorite in UFC 251 title defense vs. Jorge Masvidal *mmajunkie.usatoday.com* 5.7.2020 Viitattu 17.4.2021 (englanniksi)
26. ↑  Kamaru Usman dominates Jorge Masvidal with suffocating performance in UFC 251 main event *mmafighting.com* 12.7.2020 Viitattu 17.4.2021 (englanniksi)
27. ↑  Sources: UFC 251 generates around 1.3 million PPV buys, most since 2018 *theathletic.com* 13.7.2020 Viitattu 17.4.2021 (englanniksi)
28. ↑  Sources: Kamaru Usman-Gilbert Burns fight won't happen Dec. 12 *espn.com* 6.10.2020 Viitattu 17.4.2021 (englanniksi)
29. ↑  Max Holloway, Francis Ngannou and Other UFC Stars React to Kamaru Usman’s Third Round TKO Win Over Gilbert Burns *essentiallysports.com* 14.2.2021 Viitattu 17.4.2021 (englanniksi)
30. ↑  UFC 258 Bonuses: Usman Among Fighters To Nab Performance Checks *mmanews.com* 14.2.2021 Viitattu 17.4.2021 (englanniksi)

UFC:n välisarjan mestarit

|  |  |  |  |
| --- | --- | --- | --- |
| **1990-luku:**
YhdysvallatPat Miletich (1998–2001)

 | **2000-vuosikymmen:**
KanadaCarlos Newton (2001)YhdysvallatMatt Hughes (2001–2004)YhdysvallatB. J. Penn (2004)YhdysvallatMatt Hughes (2004–2006)KanadaGeorges St. Pierre (2006–2007)YhdysvallatMatt Serra (2007)KanadaGeorges St. Pierre (2008–2013)

 | **2010-luku:**
YhdysvallatJohny Hendricks (2014)YhdysvallatRobbie Lawler (2014–2016)YhdysvallatTyron Woodley (2016–2019)NigeriaKamaru Usman (2019–)

 |  |